
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

1) DDS pozīcijās Nr. 1.7., Nr. 2.5.1. un 2.5.2. asfaltbetona frēzēšanas un izbūves apjoms ir norādīts 4147 m2, savukārt dotajā shēmā sliežu sadalošā josla ir norādīta 2490 m2. Lūdzam Pasūtītāju precizēt, kurš apjoms ir korektais.
Atbilde:

Pasūtītājs skaidro, ka pretendentam piedāvājums jāiesniedz atbilstoši Darbu daudzumu un izmaksu sarakstā norādītajiem apjomiem.

Jautājums:

2) DDS pozīcijā Nr. 2.5.3. ir norādīta pozīcija:

	Šuves izbūve starp sliedi un asfaltu (Sedrafer Extra vai ekvivalents)
	m
	4377.00


Defektu aktā ir sekojošs rasējums:

· Lūdzam Pasūtītāju apstiprināt, ka šis apjoms 4377 m ir domāts šuvei sliedes vienā pusē, nevis sliedei abās pusēs;

· Vai ir jāparedz šuves aizpildīšana arī starp automašīnu brauktuvi un malējo sliedi vai tikai starp tramvaja sliežu ceļiem? Ja nav jāparedz starp automašīnu brauktuvi un malējo sliedi, vai šis apjoms 4377 m ir korekts? Pēc pretendenta aprēķina, tad ir jābūt aptuveni 1000 m mazāk;

· Lūdzam apstiprināt, ka šuve pirms bitumena ieklāšanas ir jāgruntē ar atbilstošu materiālu, piemēram, edilon)(sedra VHK Primer vai ekvivalentu.

Atbilde:

Pasūtītājs skaidro, ka pretendentam piedāvājums jāiesniedz atbilstoši Darbu daudzumu un izmaksu sarakstā norādītajiem apjomiem. Šuve pirms bitumena ieklāšanas ir jāgruntē ar atbilstošu materiālu.

